open-index/open-wikipedia-markdown huggingface dataset:
Viktor Amadeus

**Viktor Amadeus** voi viitata seuraaviin henkilöihin:

*Viktor Amadeus I (1587–1637), Savoijin herttua
*Viktor Amadeus II (1666–1732), Savoijin herttua ja Sardinian kuningaskunnan kuningas
*Viktor Amadeus III (1726–1796), Sardinian kuningaskunnan kuningas 
*Viktor I Amadeus Adolf (1693–1771), Anhalt-Bernburgin ruhtinas
*Viktor Amadeus von Anhalt-Bernburg-Schaumburg-Hoym (1744–1790), venäläinen kenraali ja Anhalt-Bernburgin prinssi
Palotori

**Palotori** (, *Požarnaja ploštšad*) on Viipurissa sijaitseva puistomainen aukio. Se oli aikoinaan vanhan suomalaisen Neitsytniemen kaupunginosan keskusaukio, joka nykyään kuuluu Pietarin (ven. Петровский) asuinalueeseen.

## Historia
Suomen suuriruhtinaskunnan aikana Palotorin laidalla oli vuoteen 1906 saakka toiminut Neitsytniemen paloasema sekä armeijan kasarmialue, johon kuuluivat Suomen itsenäistyttyä hylätyt venäläisen sotilassairaalan ortodoksinen Pietari-Paavalin kirkko ja hautausmaa. Myös suomalaisten vuonna 1932 rakentama ja edelleen sairaalakäytössä oleva Viipurin sotilassairaala sijaitsee aivan Palotorin tuntumassa. Aukion lounaispuolella puolestaan oli ruotsalais-saksalaisen seurakunnan hautausmaa, jota käytettiin vuodet 1773–1799.

Vuonna 1912 Viipurissa aloitettiin raitiovaunuliikenne ja Palotori oli Neitsytniemeen kulkeneen linjan numero 3 päätepysäkki. Torin ympärille oli vuonna 1923 laaditun asemakaavan mukaan tarkoitus nousta useita kerrostaloja, mutta lopulta ainoa merkittävä ennen sota-aikaa toteutettu rakennus oli 1932 valmistunut sotilassairaala.

## Lähteet
Nordeen Toure

**Nourdeen Toure** (s. 6. huhtikuuta 1991 Badou, Togo) on Togosta kotoisin oleva suomalainen nyrkkeilijä. Toure muutti Suomeen helmikuussa 2011. Hän aloitti ammattinyrkkeilyn Pekka Mäen tallissa keväällä 2014. Hän on otellut neljä kertaa voittaen tyrmäyksellä kaikki vastustajansa. Vuonna 2019 Toure valittiin vuoden pakolaismieheksi.

## Ammattilaisuran tilastot

## Lähteet
* 

### Viitteet

## Aiheesta muualla
* Nourdeen Touren ammattilaisottelut Boxrec.comin tietokannassa
Copa América 1999

**[[Copa América]] 1999** oli CONMEBOL:in järjestämä jalkapallon Etelä-Amerikan mestaruusturnaus. Se pelattiin Paraguayssa 29. kesäkuuta–16. heinäkuuta 1999. Turnaukseen osallistuivat eteläamerikkalaisten joukkueiden lisäksi mukaan kutsutut Japani ja Meksiko.

Brasilia voitti loppuottelussa Uruguayn. Pronssiottelussa Meksiko voitti Chilen 2–1. Turnauksen parhaat maalintekijät olivat Brasilian Ronaldo ja Rivaldo viidellä maalillaan.

## Lähteet
Antonio Rüdiger

**Antonio Rüdiger** (s. 3. maaliskuuta 1993 Berliini) on saksalainen jalkapalloilija, pelipaikaltaan keskuspuolustaja. Hän edustaa Espanjan Primera Divisiónissa pelaavaa Real Madridia. Hän on pelannut Saksan A-maajoukkueessa vuodesta 2014.

## Seurajoukkueura
Useita saksalaisia junioriseuroja edustanut Rüdiger aloitti ammattilaisuransa VfB Stuttgartissa, jossa pelasi 66 Bundesliiga-ottelua kausilla 2011−2015. Seuraavan kauden hän pelasi lainalla Serie A:n AS Romassa, jonne siirtyi vakinaisesti yhdeksän miljoonan euron siirtosummalla kesällä 2016. Hän pelasi Romassa kahden kauden aikana yhteensä 56 pääsarjaottelua. Kesällä 2017 hän siirtyi Englannin Valioliigan Chelseaan 35 miljoonalla eurolla.

Viidellä Chelsea-kaudellaan Rüdiger pelasi yhteensä 133 valioliigaottelua, ja teki yhdeksän maalia. Hän pelasi kuusi ottelua Chelsean voittaessa FA Cupin 2018, neljä ottelua seuran voittaessa Eurooppa-liigan kaudella 2018−2019 ja yksitoista ottelua, mukaan lukien finaalin, Chelsean voittaessa Mestarien liigan kaudella 2020–2021. Hän oli syksyllä 2021 voittamassa myös UEFA Super Cupia ja seurajoukkueiden maailmanmestaruutta. Hänet valittiin Mestarien liigan kauden joukkueeseen kausilla 2020–2021 ja 2021–2022. Valioliigan kauden joukkueeseen hänet valittiin kaudella 2021–2022.

Rüdiger siirtyi Primera Divisiónissa pelaavaan Real Madridiin ilmaissiirrolla kesällä 2022. Hän pelasi Espanjan liigassa sekä ensimmäisellä että toisella kaudellaan 33 ottelua ja teki molempina kausina yhden maalin, joista molemmat kotiottelussa Mallorcaa vastaan. Kaudella 2022–2023 hän oli voittamassa UEFA Super Cupia, seurajoukkueiden maailmanmestaruutta ja Espanjan cupia. Mestarien liigassa Real Madrid ylsi välieriin ja Rüdiger pelasi kymmenen ottelua, joissa hän teki yhden maalin. Kaudella 2023–2024 Real Madrid voitti Espanjan liigan ja Mestarien liigan, jossa Rüdiger pelasi 12 ottelua, muun muassa täydet minuutit loppuottelussa. Mestarien liigan toisessa välieräottelussa Rüdiger syötti finaalipaikan tuoneen, Joselun tekemän 2–1-voittomaalin..

## Maajoukkueura
Rüdiger pelasi Saksan nuorisomaajoukkueissa alle 18-vuotiaista alle 21-vuotiaisiin. Debyyttinsä Saksan A-maajoukkueessa hän teki toukokuussa 2014 ystävyysottelussa Puolaa vastaan. Halutessaan hän olisi voinut edustaa myös äitinsä kotimaata Sierra Leonea.

Rüdiger valittiin vuoden 2016 EM-kisoihin Saksan joukkueeseen, mutta joutui jättämään kisat väliin polvivamman vuoksi. Hän oli voittamassa Maanosaliittojen cupia 2017. MM-kisoissa 2018 hän pelasi Saksan joukkueessa ottelun Ruotsia vastaan. Kesälle 2021 siirretyissä EM-kilpailuissa hän pelasi täyden ajan Saksan kaikissa neljässä ottelussa. Kesäkuun 10. päivään 2024 mennessä hän on pelannut 69 A-maaottelua ja tehnyt niissä kolme maalia: lokakuussa 2017 MM-karsintapttelussa Azerbaidžania, syyskuussa 2021 MM-karsintaottelussa Islantia ja lokakuussa 2023 ystävyysottelussa Meksikoa vastaan.

## Lähteet
Philips (täsmennyssivu)

**Philips** voi tarkoittaa seuraavia:

* Philips, *Koninklijke Philips N.V.*, alankomaalainen terveysteknologiayritys
* Philips Arena, urheiluareena Atlantassa, Yhdysvalloissa
* Philips Stadion, jalkapallostadion Eindhovenissa, Alankomaissa
* Philips, sukunimenä:
** Bilal Philips (s. 1947), jamaikalais-kanadalainen islamilainen opettaja ja saarnaaja
** Dirk Philips (1504–1568), alankomaalainen fransiskaanimunkki ja varhaisen mennoniittaliikkeen johtohahmo
** Emo Philips, oik. *Phil Soltanec* (s. 1956), yhdysvaltalainen koomikko
** Frederik Philips (1830–1900), alankomaalainen teollisuusyrittäjä, toinen Philips-yhtiön perustajista
** Gerard Philips (1858–1942), alankomaalainen teollisuusyrittäjä, toinen Philips-yhtiön perustajista
** Gwyneth Philips (s. 2000), yhdysvaltalainen jääkiekkomaalivahti
** Howard Philips, yhdysvaltalainen videopelien tuottaja
** Morgan Walter Philips (1902–1963), brittiläinen työväenpuolueen poliitikko
** Obbe Philips (1500–1568), alankomaalainen pappi, varhaisen mennoniittaliikkeen johtohahmo.

## Katso myös

* Phillips (täsmennyssivu)
Heliotrooppikasvit

**Heliotrooppikasvit** (Heliotropiaceae) on Boraginales-lahkoon kuuluva koppisiemenisheimo.

## Tuntomerkit
Heimon kasvit ovat pääasiassa puuvartisia, myös liaaneja, ja vain harvoin ruohovartisia. Varren viiltokohta voi muuttua ilman vaikutuksesta punertavaksi. Kasvullisilta osiltaan ne ovat usein lemmikkikasvien (Boraginaceae) kaltaisia, ja kukinnot sekä kukat ovat samanlaisia kuin lemmikkikasveilla. Heteet ovat kiinni toisissaan kärjen papillien avulla. Emin vartalo on yleensä hyvin turvonnut kärjestään ja kiinnittyy sikiäimen kärkeen (lemmikkikasveilla tyveen). Luotti ottaa vastaan siitepölyä vain tyven sivulta ja on kiekkomainen, myöhemmin kartiomainen ja enemmän tai vähemmän kaksiliuskainen steriililtä kärjeltään tai puolipallomainen ja karvarenkaallinen. Hedelmä on lohkohedelmä tai harvoin luumarja, jossa on neljä yksisiemenistä kiveä. Kypsyneessä siemenessä ei ole ollenkaan tai harvemmin on vähäinen endospermi, ja alkio on käyrä tai suora, sen alkeislehdet kookkaat ja alkioripustin eli suspensori pitkä.

## Levinneisyys
Heliotrooppikasvit ovat tropiikin ja lämpimänlauhkeiden alueiden kasveja. Suomea lähinnä niitä kasvaa alkuperäisinä Välimerenmaissa.

## Luokittelu
Heliotrooppikasvien heimo kuuluu Boraginales-lahkon evoluutiopuussa haaraan, jossa ovat myös karhepuukasvien (Cordiaceae) ja eeretiakasvien (Ehretiaceae) heimot. Tämä kolmen heimon kladi käsittää pääasiassa puuvartisia lajeja, joiden kaarna on oksidoituvaa. Sikiäimessä on sekundaariset väliseinät ja kaksi siemenaihetta kussakin emilehdessä. Hedelmä on lohkohedelmä tai avautumaton.

### Suvut
Heimoon kuuluu neljä tai viisi sukua ja 405 lajia, joista valtaosa (390) kuuluu heliotrooppien sukuun. Suvut ovat:
* *[[Argusia]]* Boehm.
* *[[Euploca]]* Nuttall (*Hilgeria* Förther, *Schleidenia* Endlicher)
* *Heliotropium* L. (*Beruniella* Zakirov & Nabiev, *Bourjotia* Pomel, *Bucanion* Steven, kanariantorokit *Ceballosia* G.Kunkel, *Cochranea* Miers, *Lithococca* Rydberg, *Messerschmidia* Hebenstr., *Messerschmidia* Roemer & Schultes, *Messersmidia* L., *Nogalia* Verdcourt, *Spilocarpus* Lem., *Valentina* Speg., *Valentiniella* Speg.) – heliotroopit
* *[[Ixorhea]]* Fenzl
* *[[Myriopus]]* Small
* helmiviuhkot *Tournefortia* L.


Argusia gnaphalodes (L.) Heine - sea rosemary, iodine bush, bay lavender (3770400241).jpg|*[[Argusia gnaphalodes]]*


## Lähteet
* Stevens, P. F. 2001–: Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Suomen Lajitietokeskus: Heliotrooppikasvit – Heliotropiaceae
Capiznonin kieli

**Capiznon** eli **capiseño** on keskifilippiiniläinen kieli, jota puhutaan Filippiinien Länsi-Visayasin alueeseen kuuluvassa Capizin provinssissa. Se on läheistä sukua hiligainon kielelle. Capiznonia puhui vuonna 2000 äidinkielenään  filippiiniläistä.

## Lähteet
Ouragan-luokka

**Ouragan-luokka** oli Ranskan merivoimien kahden maihinnousualuksen () muodostama alusluokka, jonka alukset oli suunniteltu kokonaisen taisteluosaston ja sitä tukevien joukkojen siirtoon sekä toteuttamaan maahanlasku helikopterein tai maihinnousu maihinnousualuksin. 

Luokan alukset oli suunniteltu nopeisiin maihinnousualusten ja materiaalin kuormauksiin ja purkuun sekä joukkojen ja ajoneuvojen siirtoihin. Ne kykenivät kuljettamaan, huoltamaan ja operoimaan helikoptereita joukkojen kuljettamiseen sekä tulituen antamiseen. Alukset oli varustettu maihinnousun johtamiseen tarvittavin järjestelmin. Alusten suunnittelussa oli havaittavissa Yhdysvaltain laivaston maihinnousukaluston vaikutus.

Alukset kykenivät operoimaan neljällä raskaalla helikopterilla. Samanaikaisesti oli mahdollista kuljettaa keveämmällä kalustolla esimerkiksi haavoittuneita. Merkillepantava ominaisuus oli telakka, jonka syvyys oli kolme metriä. Telakointialue oli 120 metriä pitkä ja varustettu takana olevin ovin.

Ouragan-luokan alukset korvattiin Mistral-luokan aluksilla 2007.

## Alukset

## Lähteet
*

### Viitteet

## Aiheesta muualla
Christian Corrêa Dionisio

**Christian Corrêa Dionisio** eli **Christian** (s. 23. huhtikuuta 1975 Porto Alegre, Brasilia) on brasilialainen entinen jalkapalloilija, pelipaikaltaan hyökkääjä.

Christian pelasi pääsarjatasolla useissa brasilialaisissa seuroissa – pisimpään kasvattajaseurassaan Internacionalissa – sekä ulkomailla portugalilaisissa Marítimossa, Estrela Amadorassa ja Farensessa, ranskalaisissa PSG:ssä ja Bordeaux'ssa, turkkilaisessa Galatasarayssa, japanilaisessa Omiya Ardiyassa sekä meksikolaisessa Pachucassa.

Brasilian maajoukkueessa Christian pelasi 11 A-maaottelua vuosina 1997–2001. Hän oli voittamassa Copa Américaa 1999 pelaten turnauksessa kaksi ottelua.

## Lähteet
Mikko Peltonen

**Mikko Peltonen** (s. 30. heinäkuuta 1982 Pori) on suomalainen entinen jääkiekkoilija, pelipaikaltaan hyökkääjä.

Peltonen on Porin Ässien kasvatti. Hän pelasi seurassa kausina 2001–2002, 2002–2003 ja 2003–2004 yhteensä yhdeksän SM-liigan ottelua ilman tehopisteitä. Peltonen pelasi urallaan myös 39 Mestis-ottelua FPS:ssa, Vaasan Sportissa ja TuTossa pistein 9+6=15 ja neljä Suomi-sarjan ottelua Jokipojissa pistein 3+1=4.

Peltonen on pelannut myös kaukalopalloa. SM-sarjassa hän pelasi viiden kauden aikana yhteensä 98 ottelua pistein 181+131=312.

## Yksityiselämä
Peltonen on ollut kihloissa ruotsalaislaulaja Pandoran eli Anneli Magnussonin kanssa vuodesta 2014 lähtien. He tapasivat vuonna 2013. Heillä on yhteinen asunto Vantaalla, ja lisäksi Magnussonilla on asunto Ruotsissa, jossa hän asuu poikansa kanssa. Peltonen itse toimii Dressmanin aluepäällikkönä ja sen ohessa Pandoran keikka-dj:na.

## Lähteet
Cordiaceae

**Karhepuukasvit** (Cordiaceae) on Boraginales-lahkoon kuuluva pieni kukkakasviheimo. Heimon nimisuku on karhepuut (*Cordia*).

## Tuntomerkit

Heimon kasvit ovat puuvartisia, toisinaan liaaneja. Melko usein kaarna on kuituista ja haavat muuttavat väriään ilman vaikutuksesta (oksidoituminen). Hennoimmat oksat ovat väriltään vaaleita, lähes valkoisia. Kukinnoissa ei tavallisesti ole kukkia tukevia suomuja ja kukinto on viuhkomainen, harvoin lähes dikaasio eli kaksihaarainen viuhko. Kukissa esiintyy joskus heterostyliaa eli vartaloiden erimittaisuutta. Verhiö säilyy hedelmäasteelle asti ja suurenee. Teriö on nuppuasennossa tavallisesti kiertynyt eli kontortti. Vartalot haarautuvat kahdesti tai harvemmin kerran, luotit ovat pistemäisiä tai pallomaisia. Siemenaiheet ovat suorasuuntaisia. Luumarjassa on tavallisimmin yksi kivi, joskus kaksi tai neljä. Kromosomiluku on n = 9, 14–16, 19.

Länsiafrikkalainen yksi- tai kaksilajinen *[[Hoplestigma]]* on kausivihanta puu, jonka silmut ovat suomullisia. Verhiö on yhdislehtinen ja hajoaa epäsäännöllisiin liuskoihin. Terälehtiä on 11–14, ne ovat tyvestään kasvaneet yhteen. Heteitä on 20–35, ja ne kiinnittyvät teriön tyveen. Pitkät vartalon haarat taipuvat ensin ulos, sitten sisäänpäin, ja niiden päissä on U:n muotoiset luotit.

## Levinneisyys
Karhepuukasvit ovat trooppisia, ja niitä kasvaa erityisesti Etelä-Amerikassa.

## Luokittelu
Karhepuukasvien läheisin sukulainen on eeretiakasvien (Ehretiaceae) heimo. Niiden muodostamaa evoluutiopuun haaraa luonnehtivat hammas- tai ehytlaitaiset lehtilavat ja usein hedelmänä luumarja. Lisäksi on joitakin heteenponnen ja siemenaiheen anatomisia piirteitä.

Heimossa on kolme sukua ja 330 lajia. Suvuista kaksi on runsaslajisia: karhepuita (*Cordia*) on ainakin 200, suvussa *[[Varronia]]* on 100 lajia. Kolmas suku on *[[Hoplestigma]]*. Näiden lisäksi heimoon kuuluu vielä mahdollisesti neljäntenä suku *[[Coldenia]]*.

## Lähteet
* Stevens, P. F. 2001 –: Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Suomen Lajitietokeskus: Karhepuukasvit – Cordiaceae
E. W. Ponkalan Säätiö

**E. W. Ponkalan Säätiö** on vuonna 1924 perustettu yksityinen säätiö, jonka tarkoituksena on tukea taidehankkeita sekä edistää Suomen ja sen suku­kansojen kulttuuriyhteyksiä. Säätiö kantaa perustajansa, opettajan ja liikemiehen Erkki Wilho Ponkalan (1862-1943) nimeä.

## Lähteet
* Sinikka Kilpi: Elämää kaksin käsin. E. W. Ponkala 1862-1943. E. W. Ponkalan Säätiö. Helsinki 1993.
* Hanna Tuomivaara: Kulttuurin siltoja rakentamassa. E. W. Ponkalan Säätiö. Jyväskylä 2008.
Aklanonin kieli

**Aklanon** eli **inakeanon** on keskifilippiiniläinen kieli, jota puhutaan Filippiineillä Aklanin provinssissa Panayn saaren pohjoisosassa. Sitä puhuu vuoden 2000 väestönlaskennan mukaan äidinkielenään  ihmistä.

## Lähteet
Surigaononin kieli

**Surigaonon** on keskifilippiiniläinen kieli, jota puhutaan Filippiineillä Caragan hallintoalueella, Mindanaon saaren koillisosassa. Sen läheisiin sukukieliin kuuluu tandaganon. Surigaononia puhuu vuoden 2000 väestönlaskennan mukaan äidinkielenään  ihmistä. Kielen puhujamäärä on laskusuunnassa etenkin Surigao Cityn ympäristössä, jossa cebuanon kieli on syrjäyttämässä surigaononia.

## Lähteet
Käheä-ääninen tyttö

**Käheä-ääninen tyttö – Kaalengo tsaj** on Riikka Tannerin ja Tuula Lindin tietokirja, joka käsittelee Suomen romaneja yhden karjalaisen romanisuvun kautta. Keskeisenä ovat Tuula Lindin lapsuus- ja nuoruusvuodet. Kirjan on kustantanut Tammi, ja se on julkaistu vuonna 2009. https://finna.fi/Record/3amk.120051

Tanner on käyttänyt aineistona julkista ja yksityistä arkistomateriaalia, lehtiartikkeleita, televisio-ohjelmia ja haastatteluja. Lähteet on lueteltu teoksen lopussa.

Panu Pulma antaa laajassa artikkelissaan kirjasta kiittävän arvion, jonka hän tiivistää: ”[Kirja] on loistava esimerkki historiantutkimuksesta, jolla on merkitystä.”

Anssi Sinnemäki viittaa omassa arviossaan Pulman kirjoitukseen: ”Kun kirjassa on noin paljon uutta alan erikoistuntijalle, jää vain arvattavaksi, miten paljon uutta tietoa kirja sisältää kaltaiselleni sivustaseuraajalle.” Sinnemäki toteaa, että kirja on hyvin kirjoitettu ja onnistuneesti rakennettu. Hän lisää, että kirjasta tulee mieleen Norman Mailerin klassikko *Yön armeijat*, jossa on kiehtovasti yhdistetty tietyn historian kuvaamiseen kaksi lähestymistapaa. 

## Lähteet

## Aiheesta muualla
*
Márcio Amoroso

**Márcio dos Santos Amoroso** (s. 5. heinäkuuta 1974 Brasília, Brasilia) on brasilialainen uransa päättänyt jalkapalloilija, pelipaikaltaan hyökkääjä.

Amoroso pelasi pääsarjatasolla kuudessa maassa. Hän pelasi brasilialaisissa Guaranissa, Flamengossa, São Paulossa, Corinthiansissa ja Grêmiossa, japanilaisessa Verdy Kawasakissa, italialaisissa Udinesessa, Parmassa ja Milanissa, saksalaisessa Borussia Dortmundissa, espanjalaisessa Málagassa ja kreikkalaisessa Arisissa. Amoroso voitti Bundesliigan Borussia Dortmundissa kaudella 2001–2002. Hän oli Serie A:n paras maalintekijä kaudella 1998–1999 tehtyään Udineselle 22 maalia ja Bundesliigan paras maalintekijä yhdessä Martin Maxin kanssa kaudella 2001–2002 tehtyään 18 maalia.

Brasilian maajoukkueessa Amoroso pelasi 19 A-maaottelua ja teki yhdeksän maalia vuosina 1995–2003. Hän oli mukana voittamassa Copa Américaa 1999. Amoroso aloitti kaikki kuusi ottelua Ronaldon kärkiparina ja oli neljällä maalillaan turnauksen kolmanneksi paras maalintekijä joukkuetovereidensa Ronaldon ja Rivaldon jälkeen.

## Lähteet

¹ Kauden 1992 tilastot puuttuvat
Litiumsulfaatti

**Litiumsulfaatti** on väriltään valkoinen rikkihapon litiumsuola, jonka kemiallinen kaava on Li2SO4.

## Ominaisuudet
Litiumsulfaatti liukenee veteen melko poikkeuksellisesti: Lämpötilan kasvaessa liukoisuus pienenee, koska liukeneminen tapahtuu eksotermisesti. Tämä ominaisuus tunnetaan vain muutamilla muilla epäorgaanisilla yhdisteillä kuten lantanoidien sulfaateilla.

## Käyttö
Litiumsulfaattikiteitä, jotka ovat pietsosähköisiä, käytetään ultraäänitesteissä, koska ne ovat äänentuotto-ominaisuuksiltaan hyvin tehokkaita. Vesiliukoisuus kuitenkin vähentää niiden käyttökelpoisuutta tähän tarkoitukseen.
Lääketieteessä litiumsulfaattia käytetään kaksisuuntaisen mielialahäiriön hoitoon.

## Lähteet
* 

## Aiheesta muualla
*PubChem: Lithium sulfate 
*Kyoto Encyclopedia of Genes and Genomes (KEGG): Lithium sulfate 
*ChemBlink: Lithium sulfate
Timo Saloviita

**Timo Saloviita** (s. 1951) on Jyväskylän yliopiston erityispedagogiikan emeritusprofessori. Hän valmistui ylioppilaaksi Puolalan yhteislyseosta vuonna 1971 ja psykologian tohtoriksi vuonna 1990 Jyväskylän yliopistosta väitöskirjalla *Adaptive Behaviour of Institutionalized Mentally Retarded Persons.* Saloviita toimi psykologina Kymen erityishuoltopiirissä 1981–1987, tutkijana Kehitysvammaliitossa 1987–1989 ja yliassistenttina Jyväskylän yliopiston erityispedagogiikan laitoksella 1989–2002. 

Saloviidan tutkimustyö on keskittynyt lievää vaikeamman kehitysvammaisuuden kasvatuksellisiin, psykologisiin ja sosiaalisiin ulottuvuuksiin. Hän on perehtynyt myös autismiin. Vuodesta 1995 lähtien hän on ollut erityispedagogiikan dosentti Jyväskylän yliopistossa ja vuodesta 2004 soveltavan psykologian dosentti Helsingin yliopistossa. 

## Teoksia
*Ei-toivotun käyttäytymisen sammuttaminen : vaihtoehto rankaisemiselle (1987)
*AAMD:n adaptiivisen käyttäytymisen asteikko : suomenkielisen laitoksen käsikirja (1988)
*Keskuslaitoksesta ryhmäasuntoon : tutkimuksia kehitysvammaisten asumisesta, hoidosta ja opetuksesta (1989)
*Kehitysvammainen perheessä (1991)
*Takaisin yhteiskuntaan: tutkimus kehitysvammaisten laitoshuollon purkamisesta (1992)
*Kultakutri karhujen talossa : kehitysvammaisen lapsen perheen voimavarat ja selviytyminen (1994)
*Rukkaset naulassa: opas työelämän keskustelupiireille (1997)
*Tie auki työelämään: tuetun työllistämisen käyttäjäkeskeiset työtavat (1997)
*Pienin askelin luistelutaitoon (1998)
*Kaikille avoimeen kouluun : erilaiset oppilaat tavallisella luokalla (1999)
*Inkluusion askel koululle: haasteet yhdessä oppimiseen (2001)
*Yhteistoiminnallinen oppiminen ja osallistava kasvatus (2006)
*Työrauha luokkaan: löydä omat toimintamallisi (2007)
*Meidän koulu: keinoja työrauhan ja hyvän ilmapiirin saavuttamiseen (2009)
*Luokka haltuun! : parhaat keinot toimivaan opetukseen (2013)
*Työrauha luokkaan (2014).

## Lähteet

## Aiheesta muualla
*Timo Saloviidan kotisivut .
Troy Grosenick

**Troy Grosenick** on (s. 27. elokuuta 1989 Brookfield, Wisconsin, Yhdysvallat) on yhdysvaltalainen jääkiekkomaalivahti. 16. marraskuuta 2014 Grosenick nostettiin AHL:stä tekemään NHL-debyyttinsä ottelussa Carolina Hurricanesia vastaan. Grosenick piti nollapelin ja hänelle kirjattiin 45 torjuntaa.

## Aiheesta muualla

* Troy Grosenick HockeyDB.com-sivustolla.
Rated R: Remixed

**Rated R Remixed** on Rihannan toinen remixalbumi, joka julkaistiin 25. toukokuuta 2010. Se sisältää remix-versioita laulajan neljännen studioalbumin *[[Rated R]]* kappaleista.

Albumi debytoi Billboard 200 -listan sijalla 158.

## Kappaleet
#
#
#
#
#
#
#
#
#
#

## Lähteet
Artjoms Rudņevs

**Artjoms Rudņevs** (s. 13. tammikuuta 1988 Daugavpils, Latvian SNT) on latvialainen jalkapalloilija, pelipaikaltaan hyökkääjä. Hän on vuodesta 2012 lähtien edustanut Bundesliigassa pelaavaa Hamburger SV:tä.

Debyyttinsä Latvian maajoukkueessa Rudņevs teki marraskuussa 2008. Venäjänkielinen Rudņevs aiheutti vuonna 2012 ennen maaottelua Liechtensteinia vastaan pienen kohun Latviassa sanomalla, ettei hänen tarvitse osata latviaa voidakseen pelata maajoukkueessa.

## Lähteet
Matti Estola

**Matti Estola** on entinen Itä-Suomen yliopiston kansantaloustieteen lehtori. Hän jäi eläkkeelle vuonna 2021.

Hän on julkaissut *Kansantaloustieteen perusteet* -nimisen oppikirjan vuonna 1996 Jyväskylän yliopistossa. Lisäksi hän on kirjoittanut vuonna 2017 ilmestyneen kirjan ''Newtonian Microeconomics: A Dynamic Extension to Neoclassical Micro Theory''. Estola on myös julkaissut 65 muuta tieteellistä julkaisua. Hän toimii arvioijana *[[Journal of European Economics]]* -nimisessä tiedejulkaisussa.

Estola on edustanut Suomea talviuniversiaadeissa jääkiekossa.

Hänen aviopuolisonsa (2020–) on Mari Hämäläinen.

## Teoksia

* Estola, Matti: *Newtonian Microeconomics: A Dynamic Extension to Neoclassical Micro Theory*. Cham, Switzerland: Palgrave Macmillan, imprint is published by Springer Nature, 2017. 

* Estola, Matti & Veli-Matti Hokkanen: *Consumer, Firm, and Price Dynamics: An Econophysics Approach. Modeling by Economic Forces.* 2008. VDM Verlag Dr. Muller, Saarbrücken, Germany.

* Estola, Matti: *Kansantaloustieteen perusteet*. Jyväskylän yliopisto., Department of Economics and Management, Publications N:o 104/96. (Oppikirja) 
* Estola, Matti: *Economic Dynamics According to Classical Mechanics*. Jyväskylän yliopisto, Jyväskylä Studies in Computer Science, Economics and Statistics, No. 27. 1995. (Tohtorinväitöskirja)

* Estola, Matti: *Kansantaloustieteen metodologiasta*. Jyväskylän yliopisto., Department of Economics and Management, Working Paper 147/1994. 

* Estola, Matti: *Welfare and Unemployment Effects of Tax Policy in a Unionised Economy.* Jyväskylän yliopisto, Department of Economics and Management, Reports from the Department of Economics and Management 12/1989. (Lisensiaattityö)

## Lähteet
Tremplin aux Bossons

**Tremplin aux Bossons** on hyppyrimäki Chamonix’ssa Ranskassa.

Mäessä järjestettiin kautta aikain ensimmäisten talviolympialaisten mäkihyppy kilpailu ja yhdistetyn mäkiosuus. Olympiakultaa mäkihypyssä voitti norjalainen Jacob Tullin Thams ja yhdistetyssä norjalainen Thorleif Haug.

## Historia
Tremplin aux Bossons rakennettiin vuonna 1905. Hyppyrimäestä käytetään myös nimiä Le Tremplin Olympique du Mont ja Le Mont. Tremplin aux Bossons sijaitsee Mont Blancin massiivin juurella lähellä Glacier des Bossons-jäätikköä. Mäkeä remontoitiin vuonna 1923 vuoden 1924 talviolympialaisia varten. Mäki oli yksi vuoden 1924 talviolympialaisten suorituspaikoista. Vuonna 1936 mäki remontoitiin vuoden 1937 hiihdon maailmanmestaruuskilpailuja varten. Mäkihypyn maailmanmestaruuden vuonna 1936 voitti norjalainen Birger Ruud. 

Maailmancup kilpailuja mäessä on järjestetty vuosina 1981–1998 ja vuonna 2001 hypättiin ainoan kerran Continental Cupin kilpailut. Sen jälkeen mäessä ei ole järjestetty kansainvälisiä kilpailuja. Nykyisin mäessä on järjestetty kansallisia kilpailuja.

## Mäkiennätyksen kehittyminen
Mäkiennätyksen 110,0 metriä ovat hypänneet Jason Lamy Chappuis ja Emmanuel Chedal.

## Lähteet
*Tremplin aux Bossons skisprungschanzen.com 
### Viitteet
Olen itä olen länsi (veistos)

***Olen itä olen länsi*** on Pekka Jylhän veistos Helsingin Talinrannan Kielosaarenpuistossa. Se paljastettiin 27.5.1999. 

## Teos ja ympäristö
Teoksessa on suuri, lehtikullattu pronssilintu, joka kiinnittyy siivestään punaiseksi maalattuun, pylväsmäiseen teräsputkeen. Veistoksen korkeus on noin 5,5 metriä ja linnun siipien väli noin 2 metriä.
 
Ympäristöteokseen liittyy sen edessä oleva kanaali, joka laskee Itämereen ja jonka äärelle lintu on laskeutumassa.
 
## Itä ja länsi
Pekka Jylhä kuvailee teoksensa syntyä ja kehitystä tilanteessa, jossa hän vietti lapsuutensa kahden kulttuurin rajalla. ”Lapsuuteni Pohjanmaalla elin itse kahden voimakkaan uskonlahkon välissä jolloin Lestijoki muodosti luonnollisen rajan. Välillä elämä tuntui kuin olisi joutunut elämään kahden erilaisen mielen kanssa. Rajavyöhyke oli toisaalta nollapiste jossa molemmat uskonnot neutralisoituvat ja elämä oli siellä vapaampaa ja iloisempaa.”
 
Jylhän aikaisempi versio teoksesta on veistos nimeltä *Hyökkäys* (1992). Se lähtökohtana on Eetu Iston maalaus *[[Hyökkäys (maalaus)|Hyökkäys]]* (1899). 

Taiteilijan tulkinnan mukaan ”Siinä musta, kaksipäinen lintuaihe lähinnä käsittelee uhkaa ja pelkoa. Olen länsi olen itä, korkealla taivaalla lentävä kultainen lintu ilmentää uutta mahdollisuutta luoda omaa itsenäistä kulttuuria niin kuin linnun lento, joka piirtää persoonallista viivaa kahden voimakkaan kulttuurin välissä.”

Mika Waltarin *[[Johannes Angelos]]* -romaanin päähenkilö toteaa: ”Kukako olen. Olen länsi ja itä. Olen palaamaton menneisyys. Olen usko vailla toivoa. Olen Kreikan veri lännen ruumiissa.”

## Kaksoiskotka

Kaksoiskotka tai kaksipäinen kotka on muun muassa vaakunakuvioissa, embleemeissä ja veistoksissa esiintyvä kaksipäinen lintu. Kaksipäinen kotka tai kaksoiskotka on erityisesti valtiollisena vertauskuvana käytetty vallan ja sotilaallisen mahdin symboli. Sitä on käytetty useissa eri kulttuureissa ja useina eri aikakausina.

Suomessa *[[Keisarinnankivi|Keisarinnankiven]]* (1835) huipussa on kullattu maapallo, jonka päällä on kaksoiskotka.  

## Lähteet

## Kuvia aiheesta

Tiedosto:Suomineito.jpg|Eetu Isto, *[[Hyökkäys (maalaus)|Hyökkäys]]*, 1899.
Tiedosto:Byzantine Palaiologos Eagle.svg|Bysantin kaksoiskotka.
Tiedosto:Двухглавый орёл на ограде Спасо-Преображенского собора.jpg|Venäjän imperiumin kaksoiskotka Pietarissa.
Tiedosto:Stone of the Empress (Helsinki) - DSC03926.JPG|Keisarinannankiven huippuosa.
The Voice Kids

**The Voice Kids** on alun perin hollantilaiseen formaattiin perustuva ohjelma, jonka suomalaista versiota on esitetty Nelosella. Ohjelmassa kilpailevat 8–14-vuotiaat lapset. Ohjelma on lapsille kehitetty versio The Voice of Finland -formaatista.

Kilpailu etenee samoin kuin The Voice of Finland -ohjelmassakin. Ensin kilpailijan tulee selviytyä Ääni ratkaisee -osiosta, jossa selviää kenen joukkueessa kilpailija kilpailee. Seuraavaksi kilpailijoita karsitaan kehäkamppailuissa, joiden jälkeen siirrytään semifinaaleihin sekä lopulta finaaliin.

Ohjelmaa on juontanut sen molemmilla kausilla Axl Smith. Ensimmäisellä kaudella tähtivalmentajina toimivat Elastinen, Mira Luoti sekä Krista Siegfrids. Toisella kaudella Siegfridsin kanssa tähtivalmentajina toimivat Diandra ja Arttu Wiskari.

Ensimmäisen kauden voitti voittohetkellään 14-vuotias Molly Rosenström. Toisen kauden voitti 13-vuotias Aino Morko.

Toiselle tuotantokaudelle haki yli 2000 lasta, jotka olivat syntyneet vuosina 2000–2005. Näistä lapsista koelauluihin pääsi 250 lasta. Näistä edelleen ääni ratkaisee-vaiheeseen pääsi 70.

## Tuotantokaudet

## Lähteet
Yhdistyneen kuningaskunnan valtiovarainministeri

**Yhdistyneen kuningaskunnan valtiovarainministeri** (virallisesti valtiovarainkansleri) () on Yhdistyneen kuningaskunnan valtiovarainministeriön () johtaja, vastuullaan talouspolitiikka. Valtiovarainministerin virkaa usein sanotaan Britannian toiseksi vaikutusvaltaisimmaksi viraksi, heti pääministerin jälkeen. 

Valtiovarainministerin toinen titteli on "Second Lord of the Treasury". Virallisesti pääministeri eli "First Lord of the Treasury" on valtiovarainministeriön pää, mutta käytännössä valtiovarainministeri johtaa ministeriötä. Valtiovarainministerin virka on kolmanneksi vanhin Englannin ja Britannian historiassa ja se on vanhempi kuin esimerkiksi pääministerin virka.

Nykyinen valtiovarainministeri on työväenpuolueen edustaja Rachel Reeves.

## Luettelo valtiovarainministereistä

### Englannin valtiovarainministerit 1221–1708

### Ison-Britannian valtiovarainministerit

### Yhdistyneen kuningaskunnan valtiovarainministerit 1817–1902

### Yhdistyneen kuningaskunnan valtiovarainministerit 1901-

## Lähteet
José Antonio Suárez

**José Antonio ”Cohete” Suárez Miranda** (s. 22. lokakuuta 1990 Pravia, Asturia) on espanjalainen ralliautoilija. Hän on osallistunut 22 MM-ralliin, joissa hänen paras sijoituksensa on vuoden 2014 Portugalin rallin 43. sija. Suárezin kartanlukijana toimii hänen maanmiehensä Cándido Carrera. 

Suárez ajoi JWRC:ssä kaudet 2011–2013, joissa hänen paras sijoituksensa MM-sarjassa oli kauden 2013 kolmas sija. Tuolla kaudella Suárez voitti myös Kreikan rallin JWRC-luokan. Marraskuussa 2014 uutisoitiin, että Formula 1 -sarjan kaksinkertainen maailmanmestari Fernando Alonso on ryhtymässä Suárezin sponsoriksi tämän tavoitellessa paikkaa WRC2-sarjaan kaudeksi 2015. 

Suárez kilpailee Fordilla. Hänen lempinimensä on *Cohete*, joka tarkoittaa suomeksi rakettia.

## Lähteet
* http://www.ewrc-results.com/profile.php?p=6606&sct=1
* Fernando Alonso ryhtymässä rallilupauksen sponsoriksi
Luettelo Suomen sotasairaaloista toisen maailmansodan aikana

Tämä on epätäydellinen **Luettelo suomalaisista sotasairaaloista toisen maailmansodan aikaan**. 

## Lähteet
* Kysy kirjastonhoitajalta
* 
* 
*
Dmitri Šišin

**Dmitri Šišin** (s. 14. maaliskuuta 1986) on venäläinen beachfutispelaaja. Hän edustaa Rotor Volgogradia ja Venäjän beachfutismaajoukkuetta. Šišin on kaksinkertainen maailmanmestari vuosilta 2011 ja 2013. Vuoden 2013 MM-kisoissa hän voitti parhaan maalintekijän palkinnon 11 osumallaan. Vuoden 2015 MM-kilpailuista hän saavutti pronssia Venäjän kanssa. Turnauksen välierässä Portugalia vastaan Šišin sai punaisen kortin tuuletettuaan maalia loukkaavalla eleellä.

Urallaan Šišin on pelannut viisissä MM-kisoissa. Seuratasolla Šišin on pelannut Volgogradin lisäksi Lokomotiv Moskovassa ja espanjalaisessa FC Barcelonassa. Maajoukkueesta hänellä on myös kolme Euroliigan voittoa sekä kulta vuoden 2015 Euroopan kisoista Bakusta.

## Lähteet
* http://www.fifa.com/worldfootball/statisticsandrecords/players/player=282492/
Luettelo Suomen romaneja käsittelevästä kirjallisuudesta

Tämä on luettelo **[[Suomen romanit|Suomen romaneja]]** käsittelevästä kirjallisuudesta. Valikoiman teossa on hyödynnetty kirjallisuusluetteloa teoksessa *[[Suomen romanien historia]]*, toim. Panu Pulma. SKS 2013 , jossa on runsaasti myös yliopistojen julkaisemaa aineistoa ja artikkeleita erilaisissa julkaisuissa.
 
* Tenho Aaltonen, toim., *Kultaiset korvarenkaat. Mustalaisten kulttuuri ja käsityöt*. Otava 1986 
* J. R. Aspelin, *Suomen mustalaiset. Kirjoitussarja Uudessa Suomettaressa 1894–95. H. A. Reinholmin aineiston pohjalta*, toim. Harry Halén. Tuohivirsu, 1994. Sarja: Unholan aitta 2, ISSN 1237-1882 
* Helena Blomérus, Satu Blomerus ja Helena Korpela, *Minne matka, yökettu*, Pieni Karhu, 2009  
* Rainer Friman, *Miehen tie*, WSOY 2008 
* Martti Grönfors, *Suomen mustalaiskansa*, WSOY, 1981 
* Kari Huttunen ja Gunni Nordström-Holm, *Mustalaiselämää*, Tammi, 1969
* Viljo Koivisto, *Mustalaiset. Viljo Koivisto kertoo heimonsa menneisyydestä ja nykypäivästä*. RV-kirjat, 1984. 
* Tuula Kopsa-Schön, *Kulttuuri-identiteetin jäljillä. Suomen romanien kulttuuri-identiteetistä 1980-luvun alussa*. Suomalaisen Kirjallisuuden Seura, 1996 
* Armas Lind, *Caleb, romanipojan evakkotaipale*, Rauhapuolustajat ja Like, 2010 
* Väinö Lindberg, Tuovi Putkonen, *Kärrypoluilta punaisille matoille*, Suomalaisen Kirjallisuuden Seura, 2012 
* Kiba Lumberg, *Musta perhonen*, Sammakko 2004 
* Toivo Nygård, *Erään tapon tarina: romanien ja talonväen yhteenotto Alajärvellä 1888*, Atena, 2001 
* Marketta Ollikainen, *Vankkurikansan perilliset : romanit, Euroopan unohdettu vähemmistö*, Yliopistopaino, 1995. Sarja: Ihmisoikeusliitto r.y.:n julkaisusarja; n:o 3 
* Panu Pulma, *Suljetut ovet: Pohjoismaiden romanipolitiikka 1500-luvulta EU-aikaan*, Suomalaisen Kirjallisuuden Seura, 2006 Sarja: Historiallisia tutkimuksia, 230, ISSN 0073-2559; 
* Panu Pulma. toim., *[[Suomen romanien historia]]*, Suomalaisen Kirjallisuuden Seura, 2013 
* Tuula Saarto, *Kalle Hagert. Legenda jo eläessään*, WSOY, 1976 
* Karl von Schoultz, *Huoleton heimo*, Lahden kirjapaino- ja sanomalehti-osakeyhtiö, 1955
* Riikka Tanner ja Tuula Lind, *[[Käheä-ääninen tyttö]]*, Tammi, 2009 
* Yrjö Tähtelä, *Mustalaismonopoli*, Y. Tähtelä, 1984 
* Kai Åberg ja Risto Blomster, toim., *Suomen romanimusiikki*, Suomalaisen Kirjallisuuden Seura, 2006 
* Sanna Hedman. Henry Hedman - Kärrynpyörä, taivas ja maa, Aikamedia Oy 2013.
## Lähteet
* 
### Viitteet
Teaonui Tehau

**Teaonui Tehau** (s. 1. syyskuuta 1992 Tahiti) on tahitilainen jalkapalloilija, joka edustaa maansa pääsarjassa pelaavaa AS Vénusta. Pelipaikaltaan Tehau on hyökkääjä. Hän pelaa myös Tahitin jalkapallomaajoukkueessa, jossa pelaavat myös Tehaun serkut, veljekset Alvin, Jonathan ja Lorenzo Tehau.

## Ura
Tehau edusti AS Vénusta vuodet 2009-2013. Vuonna 2013 hän siirtyi AS Dragoniin, jossa tilille tuli kahdeksan OFC Champions Leaguen ottelua. Kuitenkin samana vuonna Tehau palasi takaisin AS Vénukseen.

Tahitin jalkapallomaajoukkueessa Tehau debytoi vuonna 2011. Samana vuonna hän teki kuusi maalia Kiribatia vastaan Tyynenmeren kisoissa, kun Tahiti voitti 17-1. Vuonna 2012 Tehau oli voittamassa muun muassa serkkujensa kanssa Oseanian mestaruutta, joka toi maalle paikan seuraavan vuoden Maanosaliittojen cupiin. Cupissa Tehau pelasi yhdessä ottelussa, päästyään vaihdosta kentälle Espanjaa vastaan. Tahiti hävisi kaikki ottelunsa murskalukemin.

Tehau on pelannut myös Tahitin futsalmaajoukkueessa. Hän debytoi siinä vuonna 2014.

## Lähteet
* 
* http://www.national-football-teams.com/player/42904/Teaonui_Tehau.html
* http://www.fifa.com/confederationscup/players/player=313688/index.html
Peter Sidorkiewicz

**Peter Paul Sidorkiewicz** (, s. 29. kesäkuuta 1963 Dąbrowa Białostocka, Puola) on puolalaissyntyinen kanadalainen entinen jääkiekkomaalivahti ja valmentaja. Sidorkiewicz esiintyi urallaan 246 NHL-ottelussa ja voitti niistä 79. Nollapelejä kertyi uran aikana 8 kappaletta. Vaikka Sidorkiewicz pelasikin enimmäkseen varsin heikkotasoisissa joukkueissa valittiin hänet kuitenkin NHL:n vuoden 1989 tulokaskentälliseen. Kanadan maajoukkueen mukana Sidorkiewicz voitti hopeaa vuoden 1989 maailmanmestaruuskilpailuissa.

Peliuransa jälkeen Sidorkiewicz toimi OHL-joukkue Erie Ottersin apuvalmentajana vuosina 1999–2013. Tänä aikana hän toimi myös puolitoista kautta joukkueen päävalmentajana. Vuosina 2014–2017 Sidorkiewicz toimi Itävaltalaisen Dornbirner EC:n apuvalmentajana sekä maalivahtivalmentajana ja vastaavasti 2017–2019 ECHL-liigan Norfolk Admiralsin palveluksessa.

## Lähteet
*
*
*
*
*NHL tilastot 
*Puolalaiset NHL-pelaajat
Satunnaistettu vertailukoe

**Satunnaistettu vertailukoe** (lyh. **RCT** engl. Randomized controlled trial) on tieteellinen koe, jossa koehenkilöt jaetaan arpomalla kahteen tai useampaan ryhmään, joihin vaikutetaan tämän jälkeen eri tavalla. Tyypillisessä satunnaistetusti vertailevassa kokeessa saatetaan esimerkiksi ryhmä päänsärystä kärsiviä koehenkilöitä arpoa kahteen ryhmään, joista toinen saa päänsärkylääkettä ja toinen lumelääkettä.

Kokeissa yksi ryhmä on yleensä verrokkiryhmä, joka voi olla positiivinen tai plasebokontrolloitu. Positiivisen verrokkiryhmän tapauksessa ryhmälle annetaan toista, esimerkiksi yleisesti käytössä olevaa hoitoa. Verrokkiryhmä voi myös olla plasebokontrolloitu, jolloin tälle ryhmälle annetaan lumelääkettä. Koe tulisi toteuttaa plasebokontrolloidun verrokkiryhmän tapauksessa siten, ettei lääkkeen saaja eikä antaja tiedä onko kyseessä lumelääke. Tätä sanotaan kaksoissokkokokeeksi.

Satunnaistettuja vertailevia kokeita pidetään yleisesti kiistattomimpana menetelmänä selvittää eri hoitojen toimivuutta ja vaikutuksia.  Näin vältetään vinoutunut otos.

Satunnaistettuja vertailevia kokeita käytetään etenkin lääketieteessä, mutta myös jossain määrin yhteiskuntatieteissä.

Satunnaistetut vertailukokeet eivät ole ongelmattomia. Sattumanvaraiseen jakamiseen liittyy eettisiä ongelmia ja tulokset eivät välttämättä ole yleistettävissä, vaan saattavat erota esimerkiksi eri maissa toteutettuna. Kokeet voivat olla kalliita toteuttaa ja tarpeeksi suuria koeryhmiä voi olla vaikea saada erityisesti harvinaisten sairauksien tapauksessa. Lisäksi kaikkia vaikutuksia etenkin pitkällä aikavälillä voi olla vaikea mitata. Intressiristiriidat saattavat vääristää tuloksia esimerkiksi julkaisuvinoutuman muodossa. Tämä tarkoittaa, että tutkimuksia lääkkeen vaikutuksista jätetään julkaisematta todennäköisemmin, jos ne ovat epäedullisia lääkeluvan saannin kannalta. 

Siksi joskus käytetään niiden sijaan satunnaista muistuttavia kokeita, kuten sopiva luonnollinen koe tai kvasikoe.

## Lähteet
André (beachfutispelaaja)

**André Álvaro Batista do Nascimento** (yleensä vain **André**; s. 26. toukokuuta 1977) on brasilialainen beachfutispelaaja, joka edustaa Corinthiansia ja Brasilian beachfutismaajoukkuetta. Pelipaikaltaan hän on hyökkääjä. André on nelinkertainen maailmanmestari ja yksinkertainen MM-hopea- ja pronssimitalisti. Vuoden 2011 MM-kisoissa hän oli kisojen paras maalintekijä 14 maalillaan ja hänet valittiin myös kisojen toiseksi parhaaksi pelaajaksi Venäjän Ilja Leonovin jälkeen. Seuratasolla André on voittanut Corinthiansin kanssa seurojen MM-kultaa vuonna 2013. Maajoukkueessa hän on pelannut 294 ottelua ja tehnyt 242 maalia.

## Lähteet
* http://www.fifa.com/worldfootball/statisticsandrecords/players/player=262691/index.html 
* http://www.beachsoccer.com/players/Andr%C3%A9%20Alvaro%20Batista%20do%20Nascimento
Chóra

**Chóra** (; myös *Hóra*; ”maa”, ”seutu”; tässä yhteydessä ”Kylä”) on Kreikassa monen saaren pääkaupungin tai -kylän perinteinen nimi. Usein nimitys Chóra on käytössä paikallisesti, kun taas muualla asutuksesta käytetään samaa nimeä kuin itse saaresta. Kaikki *chórat* eivät ole enää nykyään saartensa pääkaupunkeja.

## Saarten pääkaupunkeja tai -kyliä

* Chóra eli Megálo Chorió, Agathonísi, Dodekanesia
* Chóra eli Alónnisoksen kylä, Alónnisos, Sporadit
* Chóra eli Amorgóksen kylä, Amorgós, Kykladit
* Chóra eli Anáfin kylä, Anáfi, Kykladit
* Chóra eli Ándroksen kaupunki, Ándros, Kykladit
* Chóra eli Antíparoksen kylä, Antíparos, Kykladit
* Chóra eli Astypálaian kylä, Astypálaia, Dodekanesia
* Chóra eli Chorió, Chálki, Dodekanesia (entinen pääkylä)
* Chóra eli Folégandroksen kylä, Folégandros, Kykladit
* Chóra eli Íoksen kylä, Íos, Kykladit
* Chóra eli Panagiá tai Irakleián kylä, Irakleiá, Kykladit (entinen pääkylä)
* Chóra eli Chorió, Kálymnos, Dodekanesia (entinen pääkylä, nykyisin käytännössä osa Póthian kaupunkia)
* Chóra eli Ioulída/Ioulís, Kéa, Kykladit
* Chóra eli Chorió eli Kímoloksen kylä, Kímolos, Kykladit
* Chóra eli Koufonísin kylä, Koufonísi, Kykladit
* Chóra eli Kytheran (*Kýthira*) kylä, Kythera, Jooniansaaret
* Chóra eli Kýthnoksen kylä, Kýthnos, Kykladit
* Chóra eli Plátanos, Léros, Dodekanesia (entinen pääkylä, nykyisin käytännössä osa Agía Marínan kaupunkia)
* Chóra eli Mýkonoksen kaupunki, Mýkonos, Kykladit
* Chóra eli Náxoksen kaupunki, Náxos, Kykladit
* Chóra eli Paroikiá tai Pároksen kaupunki, Páros, Kykladit
* Chóra eli Pátmoksen kylä, Pátmos, Dodekanesia
* Chóra, Sámos, Pohjoisen Egean saaret (entinen pääkylä)
* Chóra eli Samothrákin kylä, Samothráki, Pohjoisen Egean saaret
* Chóra eli Panagiá tai Schoinoúsan kylä, Schoinoúsa, Kykladit
* Chóra eli Sérifoksen kylä, Sérifos, Kykladit
* Chóra eli Apollonía, Sífnos, Kykladit
* Chóra eli Síkinoksen kylä, Síkinos, Kykladit
* Chóra eli Skíathoksen kaupunki, Skiáthos, Sporadit 
* Chóra eli Skópeloksen kaupunki, Skópelos, Sporadit
* Chóra eli Skýroksen kylä, Skýros, Sporadit
* Chóra eli Tínoksen kaupunki, Tínos, Kykladit

## Muita asutuksia

* Chóra, kaupunki Pýlos-Néstoraksen kunnassa Messenian alueyksikössä Peloponnesoksen alueella
* Chóra Sfakíon, kylä Sfakián kunnassa Chanián alueyksikössä Kreetalla

## Muita kohteita

* Chóran kirkko (Khoran kirkko), bysanttilaisaikainen kirkko Konstantinopolissa, nykyisessä Istanbulissa

## Katso myös

* Chorió
Yhdistetyn maailmancup 2014–2015

**Yhdistetyn maailmancup 2014–2015** alkoi 29. marraskuuta 2014 Kuusamossa ja päättyi 14. maaliskuuta 2015 Oslossa. Kauden aikana järjestettiin 17 henkilökohtaista kilpailua sekä viisi joukkuekilpailua, joista kolme oli parikilpailuja.

## Kilpailukalenteri

## Maailmancupin loppupisteet

## Lähteet
Frédéric St-Denis

**Frédéric Saint-Denis** (s. 23. tammikuuta 1986) on kanadalainen jääkiekkoilija, joka pelaa Columbus Blue Jacketsin farmijoukkue Springfield Falconsissa. 

## Ura
Ensimmäisellä ammattilaiskaudellaan 2008-2009 St-Denis pelasi ECHL-joukkue Cincinnati Cyclonesissa ja seuraavalla 2009-2010 AHL-joukkue Hamilton Bulldogsissa. 1. heinäkuuta 2010 St-Denis teki vuoden mittaisen sopimuksen Bulldogsin yhteistyöseura Montreal Canadiensin kanssa.

15. heinäkuuta 2011 St-Denis teki vuoden kaksisuuntaisen sopimuksen Montreal Canadiensin kanssa. Kaudella 2011-2012 hänet nostettiin Canadiensin NHL-miehistöön, jossa hän teki uransa avausmaalin Vancouver Canucksia vastaan 8. joulukuuta 2011.

7. heinäkuuta 2013 St-Denis siirtyi Canadiensin organisaatiosta vapaaksi agentiksi ja teki sellaisena vuoden kaksisuuntaisen sopimuksen Columbus Blue Jacketsin kanssa. Hän on myös Blue Jacketsin farmijoukkue Springfield Falconsin varakapteeni.
Chris Mueller

**Chris Mueller** (s. 6. maaliskuuta 1986) on yhdysvaltalainen jääkiekkoilija.

## Ura
Muelleria oli varaamaton pelaaja nelivuotisen Michiganin yliopistossa pelatun uran jälkeen.

Kaudella 2010–2011 Mueller teki 27. joulukuuta 2010 vuoden mittaisen sopimuksen Nashville Predatorsin farmiseura Milwaukee Admiralsin kanssa. Päivää myöhemmin hän teki NHL-debyyttinsä Predatorsin 4–2 -tappiossa Dallas Starsia vastaan. 

7. heinäkuuta 2011 Mueller jatkoi Predatorsin kanssa sopimusta vuodella.

8. heinäkuuta 2013 Mueller lähti kolmen kauden jälkeen Predatorsin organisaatiosta ja siirtyi yhden vuoden sopimuksella Dallas Starsiin. 14. lokakuuta 2013 vain yhdessä Dallasin ottelussa pelannut Mueller lähetettiin farmiin Texas Starsiin.

1. heinäkuuta 2014 Mueller siirtyi vuoden sopimuksella uransa kolmanteen NHL-joukkueeseen New York Rangersiin.
Ilja Leonov

**Ilja Leonov** (; s. 21. joulukuuta 1979 Moskova, Neuvostoliitto) on venäläinen beachfutispelaaja, joka edustaa Lokomotiv Moskovaa ja Venäjän beachfutismaajoukkuetta. Hän myös valmentaa Lokomotivia. 

Leonov on kaksinkertainen maailmanmestari vuosilta 2011 ja 2013. Vuoden 2011 MM-kisoissa Leonov valittiin kisojen parhaaksi pelaajaksi. Vuoden 2015 MM-kilpailuista Leonov saavutti Venäjän kanssa pronssia.Maajoukkueessa hän on voittanut myös kolmesti Euroliigan sekä kultaa Euroopan kisoista 2015 Bakusta. Leonov on pelipaikaltaan puolustaja. 

Yli 15 vuotta kestäneen uransa Leonov on pelannut kokonaan kotimaassa. Hänellä on yksi Venäjän liigan voitto, useita eri cup-voittoja ja seurojen maailmanmestaruus vuodelta 2012. Leonov on 176 senttimetriä pitkä.

## Lähteet
* http://www.fifa.com/worldfootball/statisticsandrecords/players/player=279031/index.html 
* http://www.beachsoccer.com/players/Ilya%20Leonov
Kaikki on mahdollista (veistos)

**Kaikki on mahdollista** oli Villu Jaanisoon vuonna 2009 paljastettu veistos Helsingin Viikissä. Se oli Helsingin yliopiston Viikin kampuksen ympäristöteos.
Teos poltettiin 10. tammikuuta 2018.

## Sijainti ja teos
Teos sijaitsi infokeskus Koronan vieressä olevassa puistikossa. Se kuvasi nurmikolla istuvaa gorillaa. Lähes viisi metriä korkea hahmo oli koottu käytetyistä autonrenkaista.

## Viesti
Villu Jaanisoo halusi tuoda teoksellaan esille kysymykset ihmisen alkuperästä, vastuusta ja tulevaisuudesta. Gorilla oli hänen mukaansa muistutus niistä uhanalaisista eläinlajeista, joiden elinalue on ihmisen toiminnan myötä kutistunut. 

Valitsemalla käytetyksi materiaaliksi käytetyt autonrenkaat taiteilija nosti esille ekologisen näkökulman. Jaanisoo toivoi, että eläin toisi iloa viikkiläisille, sekä vastapainoa tutkimustyölle ja opiskelulle yliopistossa.

Pessi Raution mukaan autonrenkaista tehty gorillaveistos oli ensisilmäyksellä humoristinen, mutta loppukatsannossa vakava kommentti. Kun tajusi teoksen sijaitsevan biotieteiden laitosten ympäröimänä, voi kysyä onko kaikki tosiaan mahdollista?

## Materiaalit
Jaanisoo on käyttänyt taiteessaan erilaisia materiaaleja, kuten kiveä, tv-kuvaputkia, kaiuttimia, terästä, tulitikkuja, lasia, loisteputkia, puuta, kumia, kuparia, jäätä ja savea. Materiaalien moninaisuus nykykuvanveistossa on peräisin jo 1980-luvun ”uudesta brittiläisestä kuvanveistosta”, se kuinka monia aineita kuvanveistäjä voi käyttää taiteellisen tarkoituksensa saavuttamiseen.

Jaanisoo näkee julkisen taiteen tilanteen muuttuvana. Sanaa ”kuvanveistäjä” on alettu käyttämään uudelleen. Hän toteaa, että jos sisällön pitäisi olla ratkaiseva, niin eihän sillä pitäisi olla väliä, onko teos savea, tai vaikka suklaata.

*Kaikki on mahdollista* oli Valtion taideteostoimikunnan tilaustyö. Se voitti vuonna 2006 järjestetyn kutsukilpailun Helsingin yliopiston Viikin kampuksen ympäristöteoksesta. Jaanisoo totesi, että Viikin teos oli ympäristötaidekilpailu, johon hän esitti ainoana veistoksen. Hän totesi: ”Mutta nyt onkin kuulemma mahdollista, että ympäristötaidetta on myös objektimainen teos, joka käsittelee teemanaan ympäristöä.” 

## Teoksen tuhoaminen

Teos tuhottiin polttamalla 10. tammikuuta 2018. Tuhopoltosta epäilty mies saatiin kiinni 1. helmikuuta 2018. Hänet vangittiin todennäköisin syin törkeästä vahingonteosta epäiltynä. Vuotta myöhemmin syyteharkinta päättyi syyttämättäjättämispäätökseen, eikä tuhopolttajaa näin ollen saatu tietoon.

## Lähteet

## Aiheesta muualla
* Veistos Helsingin taidemuseon sivulla
Cédric Paquette

**Cédric Paquette** (s. 13. elokuuta 1993) on kanadalainen jääkiekkoilija, joka pelaa KHL-joukkue Dinamo Moskovassa. Hän on Tampa Bay Lightningin neljännen kierroksen varaus .

## Ura
Paquette pelasi QMJHL:ssä Montreal Juniorsissa ja Blainville-Boisbriand Armadassa, joissa hän teki yhteensä 58 maalia ja 73 syöttöpistettä eli yhteensä 131 tehopistettä. Hän sai 130 pelissä 193 rangaistusminuuttia.

3. toukokuuta 2013 Tampa Bay Lightning kiinnitti Paquetten kolmivuotisella tulokassopimuksella ja siirtyi kaudeksi 2013–2014 Lightningin farmijoukkue Syracuse Crunchiin. 11. huhtikuuta 2014 Syracusessa 70 ottelua tehoilla 20+22 ja 153 jäähyminuutilla pelannut Paquette nostettiin Tampa Bayn NHL-kokoonpanoon. 

4. marraskuuta 2014 Tampa Bay kutsui Paquetten Syracusesta. 6. marraskuuta Paquette onnistui ensimmäisen kerran maalinteossa iskiessään kaksi kertaa Tampa Bayn hävittyä Calgary Flamesille 5–2.

Joulukuussa 2020 Lightning kauppasi Paquetten Ottawa Senatorsiin yhdessä Braydon Coburnin ja vuoden 2022 toisen kierroksen varausvuoron kanssa vaihdossa Anders Nilssoniin ja Marian Gaborikiin.

Helmikuussa 2021 Senators kauppasi Paquetten yhdessä Alex Galchenyukin kanssa Carolina Hurricanesiin vaihdossa Ryan Dzingeliin.

Heinäkuussa 2021 Paquette teki vapaana agenttina Montreal Canadiensin kanssa yksivuotisen ja 950 000 dollarin arvoisen sopimuksen.

## Lähteet